HRVATSKI CRVENI KRIŽ

Zagreb, Ulica Crvenog križa 14/I

KLASA: 406-03/24-08/29

URBROJ: 101-12-24-4-2

Zagreb, 18. lipnja 2024.

**POZIV NA DOSTAVU PONUDE**

ZA PREDMET NABAVE:

***Tisak podsjetnika prve pomoći i pripadajućih naljepnica***

Sadržaj:

[1. PODACI 3](#_Toc102639791)

[1.1. Podaci o naručitelju: 3](#_Toc102639792)

[1.2. Osoba zadužena za komunikaciju s ponuditeljima: 3](#_Osoba_zadužena_za)

[1.3. Vrsta postupka nabave: 3](#_Toc102639794)

[1.4. Vrsta ugovora o nabavi: 3](#_Toc102639795)

[1.5. Objašnjenja i izmjene Poziva na dostavu ponuda: 3](#_Vrsta_ugovora_o)

[1.6. Popis gospodarskih subjekata s kojima je naručitelj u sukobu interesa: 3](#_Vrsta_ugovora_o)

[2. PODACI O PREDMETU NABAVE 4](#_Toc102639791)

[2.1. Opis predmeta nabave: 4](#_Opis_predmeta_nabave:)

[2.2. Opis načina nuđenja: 4](#_Opis_načina_nuđenja:)

[2.3. Količina predmeta nabave: 4](#_Količina_predmeta_nabave:)

[2.4. Mjesto isporuke: 4](#_Mjesto_isporuke:)

[2.5. Rok isporuke: 4](#_Rok_isporuke:)

[3. PODACI PONUDI 4](#_Sadržaj_ponude:)

[3.1. Sadržaj ponude: 4](#_Sadržaj_ponude:)

[3.2. Način izrade ponude: 5](#_Način_izrade_ponude:)

[3.3. Način dostave ponude: 5](#_Način_dostave_ponude:)

[3.4. Način određivanja cijene ponude: 5](#_Način_određivanja_cijene)

[3.5. Kriterij za odabir ponude: 6](#_Kriterij_za_odabir)

[3.6. Jezik i pismo ponude: 6](#_Jezik_i_pismo)

[3.7. Rok valjanosti ponude: 6](#_Rok_valjanosti_ponude:)

[4.OSTALE ODREDBE: 6](#_OSTALE_ODREDBE:)

[4.1. Rok za dostavu Ponuda: 6](#_Rok_za_dostavu)

[4.2. Otvaranje ponuda: 6](#_Otvaranje_ponuda:)

[4.3. Rok, način i uvjeti plaćanja: 6](#_Rok,_način_i)

[5.OBRASCI: 6](#_OBRASCI:)

# PODACI

## Podaci o naručitelju:

Naziv Naručitelja: Hrvatski Crveni križ

Adresa/sjedište Naručitelja: Zagreb, 10 000, Ulica Crvenog križa 14

OIB: 72527253659

Broj telefona: 01/4655 814

Broj telefaksa: 01/4655365

Internetska adresa: [www.hck.hr](http://www.hck.hr)

Adresa elektroničke pošte: pisarnica@hck.hr

## Osoba zadužena za komunikaciju s ponuditeljima:

Silvija Kanižaj: e-mail: silvija.kanizaj@hck.hr

Toni Sikirić: e-mail: toni.sikiric@hck.hr

## Vrsta postupka nabave:

Javno nadmetanje s ciljem sklapanja Okvirnog sporazuma za razdoblje od 1,5 (jedne i pol) godine, odnosno do 31.12.2025. godine.

## Vrsta ugovora o nabavi:

Okvirni sporazum

**1.5. Objašnjenja i izmjene Poziva na dostavu ponuda:**

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Poziv za dostavu ponuda.

A) Za vrijeme roka za dostavu ponuda gospodarski subjekti mogu zahtijevati dodatne informacije vezane za Poziv za dostavu ponude. Sva pitanja vezana uz ovaj natječaj mogu se postaviti isključivo elektroničkim putem odnosno slanjem upita na adresu elektroničke pošte: silvija.kanizaj@kck.hr; toni.sikiric@hck.hr.

B) Ako Naručitelj za vrijeme roka za dostavu ponuda mijenja dokumentaciju, osigurat će se dostupnost izmjena svim zainteresiranim gospodarskim subjektima kojima je upućen Poziv za dostavu ponude.

**1.6. Popis gospodarskih subjekata s kojima je naručitelj u sukobu interesa:**

Naručitelj je u sukobu interesa s gospodarskim subjektima objavljenima na mrežnoj stranici Hrvatskog Crvenog križa.

1. **PODACI O PREDMETU NABAVE:**

## Opis predmeta nabave:

Usluge tiska podsjetnika prve pomoći i pripadajućih naljepnica.

Podsjetnik:

Veličina 145 X 210 mm, 6 stranica, tisak: 4/4, 135 gr. sjajan konsdruck, 2x presavijeno. Pakirano i šlajfano po 200 komada ( set= letak + arci numerirani)

Naklada: 150.000 komada

Numerirane naljepnice: set (dvije istovjetne naljepnice)

Format 80 x 20 mm, tisak 2/0 + numeracija od XXXXX do XXXXXX / mm.yyyy. (serijski broj/rok trajanja), ricanje, rezanje, **mat** papir, pakiranje u komplet s podsjetnicima

Naklada: 150.000 komada (set 2/1)

## Opis načina nuđenja:

Potrebno je nuditi cjelokupan predmet nabave

## Količina predmeta nabave:

Podsjetnik: 150.000 komada

Numerirane naljepnice: 150.000 komada (set 2/1)

## Mjesto isporuke:

Nacionalni logistički centar Hrvatskog Crvenog križa, Savska cesta 89D, 10360 Sesvete, Jelkovec

## Rok isporuke:

Krajnji rok za isporuku je 15 radnih dana od dana potpisivanja ugovora o nabavi/izdavanja narudžbenice.

Iznimno zbog opravdanih razloga, rok za isporuku se može produžiti uz izričitu suglasnost Naručitelja.

1. **PODACI O PONUDI**

## Sadržaj ponude:

Svaki je ponuditelj dužan uz ponudu priložiti:

1. Ponudbeni list – Obrazac 1
2. Izjava ponuditelja o etičnosti poslovanja – Obrazac 2
3. Ponudbeni troškovnik – Obrazac 3

Ponuda mora sadržavati sve navedene priloge. Predmetnu dokumentaciju Ponuditelji su obvezni pažljivo pregledati i upoznati se sa svim zahtjevima Naručitelja te dostaviti ponudu prema traženim zahtjevima iz ovoga Poziva na dostavu ponuda sa svim traženim dokumentima.

Pri sastavljanju ponude NE SMIJU se dodavati redovi ili stupci ili na bilo koji način mijenjati izgled obrasca ponudbenog lista i troškovnika.

Ponudbeni list i troškovnik potrebno je ispuniti, potpisati od strane ovlaštene osobe za zastupanje i ovjeriti pečatom ponuditelja te dostaviti u sklopu Ponude. Izjavu o etičnosti poslovanja potpisuje osoba po zakonu ovlaštena za zastupanje gospodarskog subjekta.

Troškovnik je potrebno ispuniti, potpisati i ovjeriti pečatom te dostaviti u sklopu Ponude.

## Način izrade ponude:

Ponuda mora biti izrađena u obliku naznačenom u Pozivu za dostavu ponude te treba sadržavati sve elemente propisane Pozivom, potpisana od strane ovlaštene osobe za zastupanje po zakonu i ovjerena pečatom Ponuditelja.

Ponuditelj može predati samo jednu ponudu. Alternativne ponude nisu dopuštene.

## Način dostave ponude:

Ponuditelj dostavlja svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.

Ponuda može biti dostavljena putem pošte ili osobno na adresu Naručitelja u zatvorenoj omotnici. Ponuda mora biti zaprimljena u Središnjem uredu Hrvatskog Crvenog križa, na niže navedenoj adresi, najkasnije do roka za dostavu ponuda.

Ponuditelj snosi rizik gubitka ili nepravovremene dostave ponude. Na omotnici treba navesti adresu:

Hrvatski Crveni križ, Ulica Crvenog križa 14/I

10000 Zagreb

i u donjem desnom kutu omotnice treba biti naznaka:

NE OTVARAJ – PONUDA

Predmet nabave: Usluge tiska podsjetnika prve pomoći i pripadajućih naljepnica.

KLASA: 406-03/24-08/29

Na omotnici treba navesti potpuni naziv i adresu Ponuditelja radi evidencije zaprimljenih ponuda ili u slučaju da je ponuda zakašnjela kako bi se mogla neotvorena vratiti Ponuditelju. U roku za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena ili dopuna ponude dostavlja se na isti način kao i ponuda. Ako omotnica nije zatvorena, zapečaćena i označena kako je navedeno, Naručitelj ne snosi nikakvu odgovornost ako se ponuda prerano otvori.

## Način određivanja cijene ponude:

Jedinične cijene iskazane u ponudi su nepromjenjive tijekom trajanja ugovora.

Ukoliko sporazumne strane utvrde da je došlo do bitnih razloga za promjenom cijena, ispunjeni su uvjeti za promjenu jediničnih i ukupnih cijena iz Troškovnika.

Ponuditelj dostavlja ponudu s cijenom u eurima. Cijena ponude piše se brojkama. Cijena ponude izražava se za cjelokupan predmet nabave.

U jediničnu cijenu trebaju biti uračunati svi troškovi (utovar, dostava, istovar i dr.) i popusti, bez poreza na dodanu vrijednost (PDV-a), koji se iskazuju zasebno iza cijene ponude. Ukupnu cijenu ponude čini cijena ponude s popustom i PDV-om.

Ako Ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

## Kriterij za odabir ponude:

Kriterij za odabir ponude je najniža cijena, uz ispunjenje svih ostalih uvjeta navedenih u Pozivu za dostavu ponude.

## Jezik i pismo ponude:

Ponuda sa svim traženim prilozima podnosi se na hrvatskom jeziku i latiničnom pismu.

## Rok valjanosti ponude:

Rok valjanosti ponude je 30 (trideset) dana od dana isteka roka za dostavu ponuda i mora biti naveden u obrascu ponude.

Na zahtjev Naručitelja, Ponuditelj može produžiti rok valjanosti svoje ponude.

# OSTALE ODREDBE:

## Rok za dostavu Ponuda:

Ponude je potrebno dostaviti do **24. lipnja 2024. godine do 12:00 sati**.

## Otvaranje ponuda:

Otvaranje ponuda će biti po isteku roka za dostavu ponuda te neće biti javno.

## Rok, način i uvjeti plaćanja:

Način plaćanja je 30 dana računajući od dana zaprimanja računa.

Predujam isključen.

# OBRASCI:

Ponudbeni list – Obrazac 1

Izjava Ponuditelja o etičnosti poslovanja – Obrazac 2

Ponudbeni troškovnik – Obrazac 3

Prijedlog okvirnog sporazuma – Obrazac 4

*Obrazac 1*

**PONUDBENI LIST**

**Naručitelj:** Hrvatski Crveni križ

**Predmet nabave:** ***Podsjetnici prve pomoći i pripadajuće naljepnice***

**KLASA: \_\_\_\_\_\_\_**

**Ponuditelj:**

 (Tvrtka/naziv): .............................................................................................................

Sjedište: .......................................................................................................................

OIB: ..............................................................................................................................

Obveznik PDV-a: DA NE (zaokružiti)

Adresa za dostavu pošte: ............................................................................................

E-pošta: ...................................................................................................................

Kontakt osoba: ............................................ Telefon: ...................................................

Osoba ovlaštena za potpisivanje ugovora (ime i prezime, funkcija)

…………………………………………………………………………....

**Cijena** **ponude**:

|  |  |
| --- | --- |
| **Cijena ponude (EUR bez PDV-a)**  |  |
| Iznos PDV 25%  |  |
| **Ukupna cijena ponude (EUR s PDV-om)** |  |

Broj Ponude: …………………………… Datum:…………………………………………

Rok za isporuku je najkasnije 15 radnih dana od dana potpisivanja ugovora o nabavi.

Rok za plaćanje je do 30 dana računajući od dana zaprimanja valjanog računa.

Rok valjanosti ponude je trideset (30) dana od dana isteka roka za dostavu ponuda.

Ponuditelj potpisom potvrđuje da je upoznat sa svim uvjetima i zahtjevima određenim Pozivom te sukladno tome dostavlja ponudu.

M.P.

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano napisati ime, prezime i potpis osobe ovlaštene za zastupanje)

*Obrazac 2*

**IZJAVA O ETIČNOSTI POSLOVANJA**

kojom ja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa)*

kao ovlaštena osoba za zastupanje gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i sjedište gospodarskog subjekta, OIB)*

izjavljujem za sebe i za gospodarski subjekt, da protiv mene osobno niti protiv gore navedenog gospodarskog subjekta kojeg zastupam nije izrečena pravomoćna osuđujuća presuda za gospodarski kriminal, prijevaru, neisplatu plaća i doprinosa, neisplatu minimalne plaće, utaju poreza.

Isto tako izjavljujem da proizvodi i usluge koje nudimo nisu nastali u procesima u kojima je korišten rad djece.

U \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_

 (mjesto, datum)

M.P.

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano napisati ime, prezime i potpis osobe ovlaštene za zastupanje po zakonu)

*Obrazac 3*

**Ponudbeni troškovnik**

**Naručitelj:** Hrvatski Crveni križ

**Predmet nabave:** ***Podsjetnici prve pomoći i pripadajuće naljepnice***

**KLASA: \_\_**

**Ponuditelj:**

(Tvrtka/naziv): .............................................................................................................

Sjedište: ......................................................................................................................

OIB: .............................................................................................................................

|  |  |  |  |  |
| --- | --- | --- | --- | --- |
| **Redni *broj*** | **Naziv stavke** | **Količina (komada)** | **Jedinična cijena** **(EUR bez PDV-a)** | **Ukupna cijena stavke** **(EUR bez PDV-a)** |
| 1. | Podsjetnik prve pomoći  | 150.000 |   |   |
| 2. | Numerirane naljepnice (set 2/1) | 150.000 |  |  |
| **Cijena ponude (EUR bez PDV-a)** |   |
| **Porez na dodanu vrijednost** |   |
| **Cijena ponude (EUR s PDV-om)** |   |

U \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_

 (mjesto, datum)

M.P.

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano napisati ime, prezime i potpis osobe ovlaštene za zastupanje)

*Obrazac 4*

**HRVATSKI CRVENI KRIŽ**, Ulica Crvenog križa 14/I, 10000 Zagreb, OIB: 72527253659, koji zastupa izvršni predsjednik Robert Markt (dalje u tekstu: Naručitelj)

i

\_\_\_\_\_, \_\_\_\_\_, \_\_\_\_\_\_\_\_, OIB: \_\_\_, koje zastupa \_\_\_\_ (u daljnjem tekstu: Izvršitelj),

sklopili su sljedeći

OKVIRNI SPORAZUM broj 1

ZA NABAVU USLUGE TISKA PODSJETNIKA PRVE POMOĆI I PRIPADAJUĆIH NALJEPNICA

UVODNE ODREDBE

**Članak 1.**

Na temelju provedenog postupka javnog nadmetanja za nabavu usluge tiska podsjetnika prve pomoći i pripadajućih naljepnica, s ciljem sklapanja Okvirnog sporazuma, objavljenog na službenoj mrežnoj stranici Hrvatskog Crvenog križa dana \_\_\_, Naručitelj je Odlukom o odabiru KLASA: \_\_\_, URBROJ: \_\_\_od \_\_.\_\_.\_\_. godine, za predmet nabave odabrao ponudu Izvršitelja \_\_\_\_ oznake \_\_\_ od \_\_.\_\_.\_\_\_. godine.

Sastavni dijelovi ovog Okvirnog sporazuma su:

 1. Ponudbeni list – Obrazac 1

 2. Izjava o etičnosti poslovanja – Obrazac 2

 3. Ponudbeni troškovnik – Obrazac 3

 4. Opći uvjeti nabave roba, radova i usluga HCK

PREDMET I TRAJANJE OKVIRNOG SPORAZUMA

**Članak 2.**

Predmet ovog Okvirnog sporazuma je utvrđivanje uvjeta za sklapanje ugovora o nabavi usluge tiska podsjetnika prve pomoći i pripadajućih naljepnica (u daljnjem tekstu: Ugovor/Ugovori) između Izvršitelja i Naručitelja propisanih člankom 22., st. 4. Pravila o provođenju postupaka nabave roba, radova i usluga u HCK.

**Članak 3.**

Okvirni sporazum sklapa se na razdoblje od 1,5 (jedne i pol) godine, odnosno do 31.12.2025.

Okvirni sporazum sklapa se na razdoblje iz stavka 1. ovog članka, a može se produžiti sklapanjem dodatka Okvirnom sporazumu na dodatnih šest (6) mjeseci, pod istim jediničnim cijenama iz Troškovnika i ostalim uvjetima iz Poziva na dostavu ponuda, pod uvjetom da nije dostignuta (realizirana) vrijednost odabrane ponude.

VRIJEDNOST OKVIRNOG SPORAZUMA I KOLIČINA PREDMETA NABAVE

**Članak 4.**

Vrijednost ovog Okvirnog sporazuma iznosi \_\_\_\_\_\_\_ EUR bez PDV-a odnosno \_\_\_\_\_\_ EUR s PDV-om.

Količine navedene u Prilogu I. ovog Okvirnog sporazuma su predviđene (okvirne).

Stvarna realizacija može biti veća ili manja od predviđenih (okvirnih) količina, a ovisit će o potrebama Naručitelja i raspoloživim financijskim sredstvima Naručitelja, a maksimalno do visine ugovorene vrijednosti Okvirnog sporazuma iz stavka 1. ovog članka.

Ispostavljanjem narudžbenice temeljem Okvirnog sporazuma Naručitelj samostalno određuje količinu potrebnih artikala, kao i raspored (dinamiku) isporuke.

SKLAPANJE UGOVORA NA TEMELJU OKVIRNOG SPORAZUMA

**Članak 5.**

Ugovore o nabavi na temelju Okvirnog sporazuma Naručitelj će s Izvršiteljem sklapati sukladno svojim potrebama i osiguranim financijskim sredstvima, tijekom razdoblja na koje je sklopljen Okvirni sporazum.

Ugovor o nabavi sklapa se u pisanom obliku, a isti učinak može imati i narudžbenica temeljem Okvirnog sporazuma koja sadrži sve bitne odredbe Ugovora.

Sporazumne strane sklapaju Ugovor/izdaju narudžbenice neposredno na temelju izvornih uvjeta iz Okvirnog sporazuma.

Ugovori/narudžbenice sklopljeni temeljem ovog Okvirnog sporazuma neće se raskidati u slučaju raskida Okvirnog sporazuma.

Pri sklapanju Ugovora/izdavanja narudžbenica na temelju Okvirnog sporazuma ugovorne strane ne smiju mijenjati sljedeće uvjete Okvirnog sporazuma:

* predmet nabave,
* rok i uvjete izvršenja ugovornih obveza Izvršitelja,
* uvjete sklapanja Ugovora o nabavi temeljem Okvirnog sporazuma,
* rok isporuke,
* rok, način i uvjete plaćanja,
* odredbe o kontroli i praćenju izvršenja Okvirnog sporazuma.

ROK I MJESTO ISPORUKE

**Članak 6.**

Isporuka predmeta nabave temeljem Okvirnog sporazuma obavljat će se sukcesivno, sukladno potrebama Naručitelja, započevši najranije od dana potpisa Ugovora o nabavi odnosno izdavanja narudžbenice.

Izvršitelj je dužan isporučiti robu, prema pojedinačnim narudžbama Naručitelja, najkasnije u roku od 15 radnih dana od primitka pojedinačne narudžbe.

Ukoliko Izvršitelj ne isporuči robu u roku iz stavka 2. ovog članka Naručitelj može naplatiti ugovornu kaznu i zahtijevati ispunjenje obveze sukladno članku 10. ovog Okvirnog sporazuma.

Izvršitelj se obvezuje predmet nabave isporučiti na adresu Naručitelja ili na adresu Nacionalnog logističkog centra Hrvatskog Crvenog križa, 10360 Zagreb, Sesvete, Jelkovec, Savska cesta 89D.

UVJETI ISPORUKE TE KVALITETA ISPORUČENE ROBE

**Članak 7.**

Izvršitelj je dužan isporučivati robu koja je ugovorena te koja po kvaliteti, vrsti i nazivu odgovara ponuđenoj robi iz njegove ponude.

Predstavnik/ici Naručitelja i Izvršitelja sastavit će i potpisati Otpremnicu (ili drugi odgovarajući dokument), koji se prilaže uz račun.

CIJENA

**Članak 8.**

Cijena ponude je nepromjenjiva.

Ukoliko sporazumne strane utvrde da je došlo do bitnih razloga za promjenom cijena, ispunjeni su uvjeti za promjenu jediničnih i ukupnih cijena iz Troškovnika.

Promjena cijena primjenjivati će se samo u slučaju pisanog zahtjeva jedne od sporazumnih strana (Izvršitelja ili Naručitelja).

Po provjeri ispunjenosti navedenih uvjeta, svaka sporazumna strana je dužna u roku od 7 (sedam) dana od zaprimanja zahtjeva pisano obavijestiti drugu sporazumnu stranu o ispunjenosti uvjeta za promjenu cijena.

O nastaloj promjeni cijena Naručitelj će pisano u roku od 3 (tri) dana obavijestiti Izvršitelja, a sukladno utvrđenom će dati uputu oko daljnjeg postupanja odnosno naručivanja robe i/ili sklapanja Ugovora o nabavi.

Slijedom nastupanja uvjeta za promjenu cijena, promijenjene cijene se nadalje smatraju kao prvotno ugovorene i iste predstavljaju polazne cijene za kasnije određivanje promjene.

ROK, NAČIN I UVJETI PLAĆANJA

**Članak 9.**

Naručitelj će račune plaćati u roku od 30 (trideset) dana od dana zaprimanja računa za uredno isporučenu robu doznakom na poslovni račun Izvršitelja.

Uz račun mora biti priložena Otpremnica (ili drugi odgovarajući dokument) koja će sadržavati popis isporučene robe i/ili Zapisnik o primopredaji robe potpisan od predstavnika Naručitelja i Izvršitelja.

Predujam je isključen, kao i traženje sredstava osiguranja plaćanja od strane Izvršitelja.

UGOVORNA KAZNA I NAKNADA ŠTETE

**Članak 10.**

U slučaju prekoračenja roka za isporuku predmeta nabave Naručitelju, Izvršitelj se obvezuje platiti Naručitelju ugovornu kaznu u visini 0,5 ‰ (slovima: pola promila) za svaki kalendarski dan prekoračenja roka isporuke, a najviše do 5% (slovima: pet posto) od ukupne vrijednosti ovog Okvirnog sporazuma za svaki kalendarski dan prekoračenja roka iz članka 4. stavka 1. ovog Okvirnog sporazuma.

U slučaju neopravdanog zakašnjenja u izvršenju ugovorenih poslova ili protivno utvrđenoj ponudi i specifikaciji, Izvršitelj odgovara Naručitelju za nastalu štetu koju Naručitelj pretrpi i to prema općim pravilima o odgovornosti za štetu.

RASKID OKVIRNOG SPORAZUMA

**Članak 11.**

Naručitelj može raskinuti sklopljeni Okvirni sporazum u slučaju da druga sporazumna strana ne ispunjava svoje obveze sukladno ugovorenom, odnosno u slučaju postupanja druge sporazumne strane protivno odredbama ovog Okvirnog sporazuma koje predstavljaju povredu istog.

Naručitelj može raskinuti ovaj Okvirni sporazum u sljedećim slučajevima:

* ako Izvršitelj ne izvrši uslugu i ne isporuči predmet nabave ovog Okvirnog sporazuma u ugovorenom roku,
* ako Izvršitelj niti nakon ostavljanja naknadnog primjerenog roka za isporuku predmeta nabave ne isporuči predmet nabave,
* ako je kvaliteta isporučenog predmeta nabave protivna i/ili ista bitno odstupa od prihvaćene ponude i specifikacije Izvršitelja,
* ako Izvršitelj niti nakon opetovanog upozorenja od strane Naručitelja na neispunjavanje ugovornih obveza ne postupi sukladno upozorenju Naručitelja.

Raskid i pisano upozorenje iz ovog Okvirnog sporazuma daju se u pisanom obliku i dostavljaju drugoj sporazumnoj strani preporučenom poštanskom pošiljkom s povratnicom na adresu sjedišta upisanu u odgovarajućem službenom registru (sudski registar trgovačkih društava, registar udruga). Raskid i pisano upozorenje proizvode pravne učinke danom dostave drugoj sporazumnoj strani.

KONTROLA I PRAĆENJE IZVRŠENJA UGOVORA/NARUDŽBENICA

**Članak 12.**

Naručitelj će kontrolirati je li izvršenje Ugovora o nabavi/narudžbenica u skladu s uvjetima određenima u Pozivu na dostavu ponuda i ponudom Izvršitelja.

PRIJELAZNE I ZAVRŠNE ODREDBE

**Članak 13.**

Sve izmjene i dopune ovog Okvirnog sporazuma važit će samo onda ako su sastavljene u pisanom obliku i u istom broju primjeraka kao ovaj Okvirni sporazum i potpisane od ovlaštenih zastupnika obje sporazumne strane.

**Članak 14.**

U slučaju bilo kakvih razlika između ugovorne dokumentacije, specifikacije i tehničkih karakteristika Izvršitelja i specifikacije i tehničkih karakteristika iz Naručiteljevog Poziva, mjerodavan je Naručiteljev Poziv.

Na odgovornost ugovornih strana za ispunjenje obveza iz Ugovora/Narudžbenice, uz odredbe ovoga Okvirnog sporazuma, na odgovarajući način primjenjuju se odredbe zakona kojim se uređuju obvezni odnosi.

**Članak 15.**

Sporazumne strane izričito potvrđuju da su cjelovito i točno razumjeli Okvirni sporazum te da su upoznati sa svim uvjetima u odnosu i u svezi s izvršenjem obveza koje proizlaze iz istoga.

Sve možebitne sporove proizašle iz ovog Okvirnog sporazuma sporazumne strane će nastojati riješiti sporazumno. Ako u tome ne uspiju, svi sporovi koji proizlaze iz ovoga Okvirnog sporazuma i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, konačno će se riješiti u nadležnosti suda u Zagrebu.

**Članak 16.**

Okvirni sporazum je sastavljen u 4 (slovima: četiri) istovjetna primjerka, svaki sa snagom izvornika, od kojih svaka ugovorna strana zadržava po 2 (slovima: dva) primjerka.

Sporazumne strane u znak prihvaćanja prava i obveza koje proistječu iz ovog Okvirnog sporazuma, isti potpisuju po ovlaštenim zastupnicima.

KLASA:

URBROJ:

Zagreb, \_\_\_\_\_. \_\_\_\_ 2024.

|  |  |
| --- | --- |
| **Za IZVRŠITELJA** | **Za NARUČITELJA** |
| **Osoba ovlaštena za zastupanje** | **Izvršni predsjednik** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Robert Markt** |